เล็ง SET เช้าไซด์เวย์ นลท.จับตางบการเงิน Q1 แบงก์ – ประชุมเฟด
เล็ง SET เช้าไซด์เวย์ นลท.รอดูการทยอยประกาศผลประกอบการของบริษัทจดทะเบียนไทย นำโดยกลุ่มแบงก์ทยอยประกาศสัปดาห์นี้ และรอดูการประชุมเฟดในช่วงต้นเดือนพ.ค.นี้ ให้กรอบแนวรับ 1,670 จุด แนวรับถัดไปที่ 1,660 จุด ส่วนแนวต้านอยู่ที่ 1,680-1,690 จุด
เล็ง SET เช้าไซด์เวย์ นลท.รอดูการทยอยประกาศผลประกอบการของบริษัทจดทะเบียนไทย นำโดยกลุ่มแบงก์ทยอยประกาศสัปดาห์นี้ และรอดูการประชุมเฟดในช่วงต้นเดือนพ.ค.นี้ ให้กรอบแนวรับ 1,670 จุด แนวรับถัดไปที่ 1,660 จุด ส่วนแนวต้านอยู่ที่ 1,680-1,690 จุด
18 เม.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้เคลื่อนไหวทั้งในแดนบวกและลบ สอดคล้องกับตลาดหุ้นอื่นในภูมิภาคเอเชีย โดยสัปดาห์นี้ตลาดน่าจะรอดูการทยอยประกาศผลประกอบการของบริษัทจดทะเบียนไทย โดยกลุ่มแรกเป็นธนาคารพาณิชย์ และยาวไปถึงการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด)ในช่วงต้นเดือนพ.ค.นี้ ซึ่งตลาดคาดการณ์ว่าเฟดจะเร่งขึ้นอัตราดอกเบี้ย และการปรับลดขนาดงบดุลลงเดือนละ 9.5 หมื่นล้านดอลลาร์ รวมถึงการที่อัตราผลตอบแทนพันธบัตรรัฐบาลสหรัฐ (Bond Yield) ที่ปรับตัวขึ้น ได้กดดันต่อส่วนต่างผลตอบแทนในสินทรัพย์เสี่ยง ทำให้ตลาดหุ้นน่ายังไปไหนได้ไม่ไกลนัก
ทั้งนี้ให้กรอบแนวรับ 1,670 จุด หากหลุดให้แนวรับถัดไปที่ 1,660 จุด ส่วนแนวต้านอยู่ที่ 1,680-1,690 จุด